Laat speke vir jeug sing | Netwerk24
Laat speke vir jeug sing
Fietz vir Kidz se jaarlikse pretbergfietswedren word op Sondag 28 Julie aangebied. Alle bergfietsryers is welkom.
Inskrywings open om 08:00 en die wedren sal om 10:00 begin.
Vir ernstige fietsryers is daar ’n 40 km-wedren teen R120 per inskrywing en vir die pret-fietsryers ’n 10 km-roete teen R60 per deelnemer. Talle pryse is op die spel en alle geld wat ingesamel word is ten bate van die Presidentia-jeugsorgsentrum in Kroonstad.
Almal word uitgenooi om die geleentheid by te woon. Dit beloof om ’n heerlike kuierdag te wees wat ’n verskil in kinders se lewe sal maak. Daar sal hope vermaak en eetgoed te koop wees.
Vir meer inligting besoek die fietzvirkidz-Facebook-blad of bel vir Daan Grabe by 082-572-1522 of Johan Mouton by 083-278-7746.